Na osnovu člana 27 stav 1 tačka 6 Zakona o lokalnoj samoupravi ("Službeni list CG", br. 02/18, 34/19, 38/20, 50/22, 84/22) kao i člana 24 stav 1 tačka 6 i člana 53 stav 1 tačka 2 Statuta Opštine Tuzi ("Službeni list CG - Opštinski propisi", broj 24/19, 05/20, 51/22, 55/22), Skupština opštine Tuzi, na sjednici održanoj 28.06.2024.godine, donijela je

**ODLUKA**

**o izmjenama i dopunama Odluke o kriterijumima, načinu i postupku raspodjele sredstava za podršku ženskom preduzetništvu**

**Član 1**

U Odluci o kriterijumima, načinu i postupku raspodjele sredstava za podršku ženskom preduzetništvu ("Službeni list CG- opštinski propisi", broj 23/22) u članu 2 stav 4 poslije riječi ’’budžetska linija’’, dodaju se riječi: ’’u budžetu organa lokalne uprave nadležnog za poslove preduzetništva’’

**Član 2**

U članu 11 poslije stava 1 dodaje se novi stav koji glasi: ’’Ukoliko je preduzetnica/društvo koristila sredstva po osnovu javnih konkursa Opštine Tuzi u prethodnoj godini, ne može učestvovati na javnom konkursu po ovom osnovu narednih pet godina.’’

**Član 3**

U članu 12 stav 3 alineja 6 mijenja se i glasi: ’’tri štampane i jednu elektronsku verziju biznis plana na CD-u ili USB-u.’’

U stavu 4 alineja 6 mijenja se i glasi: ’’tri štampane i jednu elektronsku verziju biznis plana na CD-u ili USB-u;’’

**Član 4**

Član 13 stav 2 briše se.

**Član 5**

U članu 17 stav 3 riječi: ’’zaključkom zahtjev odbaciti’’ zamjenjuju se riječima: ’’rješenjem zahtjev odbiti’’

**Član 6**

Član 19 stav 2 tačka 9 briše se.

**Član 7**

U članu 20 poslije stava 3 dodaje se novi stav koji glasi: ’’Na utvrđenu i objavljenu Rang listu učesnice Javnog konkursa u roku od 8 dana od dana objavljivanja iste, mogu izjaviti prigovor Komisiji za raspodjelu sredstava za podršku ženskom preduzetništvu.’’

**Član 8**

U članu 22 poslije stava 1 dodaje se novi stav koji glasi: ’’Izuzetno od stava 1 ovog člana, Komisija može produžiti rok za donošenje Odluke o raspodjeli sredstava za podršku ženskom preduzetništvu ukoliko za to postoje opravdani razlozi i to najviše 15 dana.’’

**Član 9**

U članu 23 poslije stava 1 dodaje se novi stav koji glasi: ’’Protiv odluke o raspodjeli sredstava može se pokrenuti upravni spor pred Upravnim sudom u roku od 20 dana od dana dostavljanja iste.’’

**Član 10**

U članu 25 poslije stava 1 dodaje se novi stav koji glasi: ’’Lica koja nisu imala registrovanu djelatnost prilikom prijavljivanja na javni konkurs, a odlukom komisije odobrena su im finansijska sredstva, ukoliko Komisiji ne dostave dokaz o registraciji društva neće moći da zaključe ugovor o dodjeli sredstava.Odluka o raspodjeli sredstava dostavlja se učesnicama konkursa, objavljuje na web-sajtu opštine Tuzi, preko lokalnog javnog emitera, i na drugi pogodan način.’’

Dosadašnji st. 2 i 3 postaju st. 3 i 4.

**Član 11**

U članu 26 stav 1 poslije riječi ‘’realizacije’’ dodaju se riječi ‘’svih odobrenih’’.

Član 26 stav 2 briše se.

**Član 12**

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 02-016/24-4610/1

Tuzi, 28.06.2024. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**